האלבום יצא ב-24 במרץ 1995 ולאחר שבפברואר 2010 הגיע האלבום למעמד אלבום זהב, יצאה הלהקה למיני-סיבוב הופעות לרגל המעמד ולרגל חגיגת 15 שנים ליציאת האלבום.
רקע.
לאחר אלבום הבכורה רשת פרפרים, עזב את הלהקה אמיר צורף, וצורף הבסיסט מרק לזר, כשברוך בן יצחק עבר מתפקיד הבסיסט לגיטרה. תהליך הכנת האלבום ארך כ־3 שנים, במהלכן טסו חברי הלהקה לאנגליה ורכשו ציוד נגינה בסגנון שהיה פופולרי בשנות השישים, החל מגיטרות ותופים וכלה במגברים, מתוך כוונה להעניק לאלבום צליל אותנטי של תקופת שנות השישים. כך גם בהקלטות הוכנסו קולות כמו "גיהוקים, שיעולים, טריקות דלת, צעדים, רעשים שבקעו ממכונות ההקלטה, וצעקות לתוך הפיק-אפים של הגיטרות".
בנוסף לגרסה העברית, הוקלטו שירי האלבום למילים באנגלית, אך הקלטות אלה לא ראו אור עקב בעיות זכויות יוצרים.
בדצמבר 2019 הוציאה המוזיקאית עדי-קשת כהן גרסת כיסוי לשיר "חור בלבנה" עבור כאן 88 לציון 25 שנה להוצאת האלבום. השיר יצא בשיתוף עם תוכנית סינטיסייזר שבה השתתפה.
ביקורות.
בשנת 2005 דירג העיתון ידיעות אחרונות את האלבום במקום ה-19 ברשימת 100 האלבומים הישראליים הטובים בכל הזמנים. האלבום נבחר במקום ה־15 במצעד 60 האלבומים הישראלים הטובים בכל הזמנים של נענע 10 במצעד שנערך בשנת 2008. במצעד "500 השירים הגדולים של המוזיקה הישראלית" של ידיעות אחרונות, שנערך ב־2009, נבחר השיר "חור בלבנה" במקום ה־78, ונכתב עליו כי "מה שמפריד בין טוב לרע זה לחן חלומי".
רשימת השירים.
כל השירים נכתבו והולחנו על ידי רוקפור.
רשת פרפרים
רשת פרפרים הוא אלבום הבכורה של להקת רוקפור אשר יצא בשנת 1991 בהפקת דני רכט. חברי הלהקה באלבום זה, קראו לעצמם באנגלית "4 ROCK".
רקע.
האלבום זכה להצלחה מסחרית וביקורתית עם יציאתו. על רקע גל להקות הרוק הישראליות של אותה שנה, שהושפעו מהרוק האמריקאי והבריטי של התקופה (כשזרם הגראנג׳ בולט במיוחד בהשפעתו), אלבום זה היה מיוחד בכך שנשען באופן מובהק על הצליל התמים והאופטימי של להקות אמצע שנות השישים כגון הבירדס, ההוליס והביטלס בתקופתם האמצעית וכן של אבות הרוק העברי בראשית הקריירה שלהם, כאריק איינשטיין והחלונות הגבוהים. בעצם ההליכה הברורה אחורה לעשור ההיפי כמקור השראה, הציג האלבום ניצנים ראשונים של הכיוון שפנתה אליו הלהקה בהמשך (החל מאלבומה השני ״האיש שראה הכל״). עם זאת, בעוד שב״האיש שראה הכול״ (ולאחר שינויים בהרכב הלהקה - עזיבתו של הגיטריסט אמיר צורף, הצטרפות הבסיסט מרק לזר, ומעבר של ברוך בן-יצחק מבס לגיטרה מובילה) ביצעה הלהקה פנייה חדה לרוק פסיכדלי עמוק שמקור ההשפעה המובחן ביותר שלו הוא להקת פינק פלויד המוקדמת, ב״רשת פרפרים״ מקור ההשפעה הוא כאמור שירי הרוק-פופ הקלילים יותר של ראשית תקופת ילדי הפרחים. בהתאם לכך, השירים הם גם קצרים יותר בהשוואה ל״האיש שראה הכל״ שהיה אלבום קונספט עם שירים וקטעים מוזיקליים ארוכים שלפעמים מתחברים זה לזה. עם זאת, בחלק משירי ״רשת פרפרים״ - בהתאם גם לסגנון המוזיקלי שהחל להיות רווח באמצע שנות השישים - אפשר לשמוע בבירור גם את נוכחותם של הצליל ושל הראייה הפסיכדליים. אלה נוכחים, בין אם בסאונד (למשל בשיר ״שלכת״) ובין אם בטקסט (בטקסטים מקוריים כ״שוב לא שקט״ או ״שלכת״, או בשירה של יונה וולך שבחרה הלהקה להלחין, ״שיר ערש״).
ההישענות הסגנונית על תקופת שנות השישים לוותה גם בסטייל העיצובי, הן של עטיפת האלבום והן של הבגדים הצבעונים והפרחוניים שלבשו חברי הלהקה בהופעותיהם. גם כאן ניתן לראות כי אלבום הבכורה ורוקפור המוקדמת של תקופת ״רשת פרפרים״ היתוו כיוון מסוים גם לגבי המשך התפתחותה של הלהקה על אף השינוי החד בסגנון המוזיקלי החל מהאלבום השני.
אל מול ההצלחה המסחרית הנאה של האלבום בשעתו, והשבחים שזכה להם עם יציאתו ממבקרים ושדרי רדיו כיואב קוטנר, חברי הלהקה ציינו פעמים רבות את חוסר שביעות הרצון שלהם מהסאונד הקליל והמסחרי יחסית של האלבום, וראו בו אלבום בוסרי. הם נתנו לכך ביטוי גם בהופעותיהם כל השנים, והחל מתקופת ״האיש שראה הכול״ סירבו לבצע שירים מהאלבום בהופעותיהם, זולת ״הכעס״ ו (לעיתים יותר נדירות) ״שוב לא שקט״.
ואכן, בין השאר הצלחתו הפנומנלית של ״האיש שראה הכל״ והשינוי הסגנוני שנעשה בו, ואולי גם הגישה ששידרו חברי הלהקה עצמם כלפי אלבום הבכורה שלהם, גרמו לכך ש״רשת פרפרים״ המצליח בשעתו, על הצליל הקליל והאופטימי שהוא מכיל, נדחק ונשכח קצת ברבות השנים בתודעתם של קהל אוהבי הרוק הישראלי ואוהדי הלהקה או נתפס בעיני רבים מהם כאלבום בוסרי משהו.
במהלך ההקלטות לאלבום הוקלטו שני שירים נוספים שבסופו של דבר לא נכללו בו. גרסת כיסוי לשיר ״אינך יכולה״ של החלונות הגבוהים, וגרסת כיסוי מעוברתת ל-See Emily Play של פינק פלויד, שנקראה בקיצור ״אמילי״.
שם האלבום נלקח ממילות השיר "שיר ערש" שכתבה יונה וולך ומופיע באלבום, שם הופיעה השורה "שיר ערש שהוא רשת פרפרים".
ביקורת.
השיר ״הכעס״ דורג במקום 155 במצעד "500 השירים הגדולים של המוזיקה הישראלית" של ידיעות אחרונות.
בפרויקט עבודה עברית במסגרת חגיגות ה־60 למדינת ישראל, ביצע רמי קלינשטיין גרסת כיסוי לשיר זה, אשר מילותיו נכתבו על ידי טל גורדון, ושהפך ללהיט הגדול ביותר באלבום. "רשת פרפרים" כולל גם את "סינדרלה" - התרגום לשיר "Bus Stop" של ההוליס, וכאמור את "שוב לא שקט" המצליח, שדורג במקום ה־21 במצעד הפזמונים העברי השנתי תשנ"א.
One Fantastic Day
One Fantastic Day הוא אלבום האולפן החמישי של להקת רוקפור, והשני המושר כולו באנגלית.
רקע.
האלבום, שנכתב במהלך סיבוב ההופעות לקידום אלבומם הקודם Supermarket, מסמן העמקה של הלהקה לתוך סגנון הפסיכדליה של שנות השישים, עמוס השפעות וציטוטים ועם זאת מקורי וחדשני.
לאלבום יצאו 3 סינגלים: "Seatbelts" (הכולל גם גרסה בהופעה לשיר "Tomorrow Never Knows" של הביטלס), "President of Me" (הכולל גם את הקטע האינסטרומנטלי "Sanjay" בליווי נגן הסארוד ההודי סאנג'אי קומר שרמה, ואת השיר "Pop Song '89" בביצוע בהופעה, במקור של להקת R.E.M.), ו־"Where The Byrds Fly".
בנוסף להפצה על גבי תקליטורים, האלבום נמכר גם על גבי תקליט בהפצה מצומצמת של 500 עותקים ממוספרים.
ביקורות.
האלבום קיבל ביקורות טובות: המגזין All Music Guide העניק לו ציון של 3 כוכבים (מתוך 5). בדירוג המבקרים של מגזין המוזיקה הנחשב רולינג סטון לאלבומים הטובים ביותר לשנת 2001, בחר בו המבקר ריצ'י אונטרברגר לאחד מעשרת אלבומי השנה שלו.
רשימת השירים.
כל השירים נכתבו והולחנו על ידי רוקפור.
קשורים
קשורים הוא האלבום הראשון של להקת "ג'נגו", שיצא בלייבל נענע דיסק בשנת 1995.
באלבום מנגנים חברי הלהקה: רן שמעוני (תופים), נושי פז (גיטרות) ועמיר "ג'נגו" רוסיאנו (בס ושירה). סאונד, הקלטות ומיקסים על ידי אמיר שור, ששנים לאחר מכן הקים יחד עם ג'נגו את הלייבל FastMusic. כל שירי האלבום נכתבו והולחנו על ידי ג'נגו, מלבד "אהבה בכפיות", שנכתב על ידי רמי פורטיס והקטע האינסטרומנטלי הקצר "שובו של ז'קו קומק", שנכתב על ידי כל חברי הלהקה.
אלפנט (אלבום)
אלפנט הוא אלבומו היחיד של יוסי אלפנט, אשר יצא בשנת 1991.
האלבום החל כדמו לאלבומו של אלפנט שנפטר טרם הושלמה מלאכת ההקלטה. שותפו של אלפנט המפיק יואב שדמה קיבץ נגנים והשלים את הקלטת האלבום מספר חודשים מאוחר יותר. התאמת המוזיקאים לשירי האלבום ורשימת הקרדיטים לכל אחד ואחד נקראת כליהוק אנושי מעניין המלהטט בין סגנונות מוזיקליים שונים. בין הנגנים אפשר למצוא מוזיקאים מתחומי מוזיקה שונים שלכולם הייתה נגיעה כזו או אחרת בחייו ויצירתו של אלפנט לאורך השנים. השירים באלבום כולם, למעט "נופל מדמם" שנכתב על ידי אורן אליעזרי, נכתבו והולחנו על ידי יוסי אלפנט בעצמו.
רצי&quot;ה
אלעזר בניועץ
אלעזר בֶּנְיוֹעֵץ (קופל; נולד ב-24 במרץ 1937) הוא משורר, מתרגם ועורך עברי.
חייו.
אלעזר בניועץ נולד באוסטריה בשנת תרצ"ז 1937. הועלה כילד עם משפחתו לארץ ישראל, בשנת ת"ש (1940).
למד במסלול החינוך הדתי-לאומי, בכפר אתא, בישיבת כפר הרוא"ה, והשלים את לימודיו באוניברסיטה העברית בירושלים בתחומי הספרות והחינוך. עם תום לימודיו עבד כספרן, ארכיבר וגנז במוסד הרב קוק, במכון גנזים של אגודת הסופרים ובמוסדות נוספים. ספר שיריו הראשון, "ביני לבין עצמי", נדפס בשנת תשי"ז (1957).
פרסם ספרי שירה אחדים, תרגומים מיידיש ומגרמנית, ומאמרים בתחומי ביקורת הספרות. עיקר עניינו הספרותי הוא בסופרים יהודים כותבי גרמנית.
ארכיון.
ארכיונו נמצא בארכיון גנזים - אגודת הסופרים בבית אריאלה בתל אביב.
ספריו.
קובץ שערך: שהדותא, קובץ אל-ספרותי, ירושלים: תשכ"ו-1966.
שיטת האב
במדעי המחשב, שיטת האב (Master Theorem) משמשת לפתרון נוסחאות נסיגה של זמן ריצה/זיכרון של אלגוריתמים. כלומר, בהינתן נוסחת נסיגה לזמן ריצתו של אלגוריתם, ניתן להשתמש במקרים מסוימים בשיטה כדי למצוא חסם אסימפטוטי הדוק לזמן הריצה של האלגוריתם כולו. יתרון השיטה בכך שהיא ניתנת ליישום במגוון רחב של מקרים ומספקת פתרון מיידי, כמעט ללא חישוב.
תיאור השיטה.
בהינתן נוסחת נסיגה מהצורה:
ניתן למצוא חסם הדוק אסימפטוטית באחד משלושת המקרים הבאים:
formula_4
השיטה פועלת גם עבור formula_6 ו-formula_7.
formula_8
formula_9
קוטב (אנליזה)
דוד רוקח
דוד רוקֵח (22 ביולי 1916, למברג – 29 במאי 1985, דויסבורג) היה משורר עברי, מתרגם, חוקר ועורך.
ביוגרפיה.